##### KAUNO RAJONO SAVIVALDYBĖs TARYBa

##### posėdžio PROTOKOLAS

##### 2022 m. kovo 31 d. Nr. TP-3

Kaunas

Posėdis įvyko 2022 m. kovo 24 d. 10.00–14.40 val. nuotoliniu būdu.

Posėdžio pirmininkas Valerijus Makūnas, Savivaldybės meras; Paulius Visockas, Savivaldybės mero pavaduotojas.

Posėdžio sekretorė Rūta Svečiulienė, Savivaldybės mero padėjėja.

Posėdyje dalyvavo 26 Tarybos nariai, Savivaldybės administracijos darbuotojai, kviestieji asmenys (sąrašai pridedami).

Posėdžio pirmininkas V. Makūnas pasiūlė papildomai į darbotvarkę įtraukti
3 klausimus: „Dėl sutikimo perimti valstybės turtą Kauno rajono savivaldybės nuosavybėn ir jo perdavimo Kauno rajono savivaldybės administracijai valdyti, naudoti ir disponuoti juo patikėjimo teise“, „Dėl Savivaldybės būsto pardavimo“ ir „Dėl Savivaldybės būsto pardavimo“.

Pirmininkas papildytą posėdžio darbotvarkę pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

DARBOTVARKĖ:

1. Dėl pritarimo Kauno rajono savivaldybės kontrolės ir audito tarnybos 2021 metų veiklos ataskaitai (D. Jankauskas, R. Zieniuvienė).
2. Dėl pritarimo Kauno rajono savivaldybės švietimo įstaigų dalyvavimui tarptautiniuose projektuose (J. Petkevičius).
3. Dėl Kauno rajono savivaldybės tarybos 2021 m. vasario 25 d. sprendimo
Nr. TS-55 „Dėl Kauno rajono savivaldybės bendrojo ugdymo mokyklų tinklo pertvarkos
2021–2025 m. bendrojo plano patvirtinimo“ pakeitimo (J. Petkevičius).
4. Dėl Kauno r. Garliavos Adomo Mitkaus pagrindinės mokyklos vidaus struktūros pertvarkymo (J. Petkevičius).
5. Dėl sutikimo reorganizuoti Kauno r. Batniavos mokyklą-daugiafunkcį centrą
(J. Petkevičius).
6. Dėl Kauno r. Mastaičių mokyklos-daugiafunkcio centro steigimo (J. Petkevičius).
7. Dėl Kauno rajono savivaldybės tarybos 2021 m. rugsėjo 23 d. sprendimo
Nr. TS-352 „Dėl Kauno rajono pradinių mokyklų, mokyklų-darželių, darželių, mokyklų-daugiafunkcių centrų, progimnazijos, gimnazijų, pagrindinių, meno ir sporto mokyklų didžiausio leistino pareigybių skaičiaus nustatymo ir pritarimo VšĮ Vytauto Didžiojo universiteto Ugnės Karvelis gimnazijos didžiausiam leistinam pareigybių skaičiui“ pakeitimo (J. Petkevičius).
8. Dėl Kauno rajono savivaldybės tarybos 2018 m. rugsėjo 27 d. sprendimo
Nr. TS-265 „Dėl Kauno rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pripažinimo netekusiu galios (J. Petkevičius).
9. Dėl pritarimo Kauno rajono savivaldybės biudžetinių socialinių paslaugų įstaigų 2021 m. veiklos ataskaitoms (M. Venslovienė).
10. Dėl Kauno rajono savivaldybės tarybos 2019 m. gegužės 30 d. sprendimo
Nr. TS-169 „Dėl Kauno rajono savivaldybės socialinės paramos komisijos sudarymo“ pakeitimo (M. Venslovienė).
11. Dėl Kauno rajono savivaldybės tarybos 2022 m. sausio 27 d. sprendimo
Nr. TS-40 „Dėl Kauno rajono savivaldybės nevyriausybinių organizacijų, veikiančių socialinėje srityje, finansavimo tvarkos aprašo patvirtinimo“ pakeitimo (M. Venslovienė).
12. Dėl Kauno rajono savivaldybės tarybos 2019 m. gruodžio 19 d. sprendimo
Nr. TS-422 „Dėl Kauno rajono savivaldybės piniginės socialinės paramos įstatymų nenumatytais atvejais skyrimo tvarkos aprašo patvirtinimo“ pakeitimo (M. Venslovienė).
13. Dėl pritarimo projektui „Viešosios erdvės bei infrastruktūros įrengimas Giraitės kaime“ ir jo bendro finansavimo užtikrinimo (A. Pupalė).
14. Dėl pritarimo projektui „Viešosios erdvės bei infrastruktūros įrengimas Ramučių kaime“ ir jo bendro finansavimo užtikrinimo (A. Pupalė).
15. Dėl valstybės turto perėmimo Kauno rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise (A. Pupalė).
16. Dėl sutikimo perimti Prienų rajono savivaldybei nuosavybės teise priklausantį turtą Kauno rajono savivaldybės nuosavybėn ir jo perdavimo Kauno rajono savivaldybės administracijai valdyti, naudoti ir disponuoti juo patikėjimo teise (A. Pupalė).
17. Dėl Kauno rajono savivaldybės tarybos 2022 m. sausio 27 d. sprendimo
Nr. TS-13 ,,Dėl Kauno rajono savivaldybės turto pripažinimo nereikalingu arba netinkamu (negalimu) naudoti, jo nurašymo komisijos sudarymo“ pakeitimo (A. Pupalė).
18. Dėl Kauno rajono savivaldybės tarybos 2022 m. sausio 27 d. sprendimo
Nr. TS-14 „Dėl Kauno rajono savivaldybės būsto fondo ir socialinio būsto, kaip savivaldybės būsto fondo dalies, sąrašų patvirtinimo" pakeitimo (A. Pupalė).
19. Dėl Savivaldybės būsto pardavimo (A. Pupalė).
20. Dėl Savivaldybės būsto pardavimo (A. Pupalė).
21. Dėl savivaldybės patikėjimo teise valdomo valstybės turto pripažinimo netinkamu naudoti ir jo nurašymo (A. Pupalė).
22. Dėl savivaldybės patikėjimo teise valdomo valstybės turto pripažinimo netinkamu naudoti ir perdavimo edukacinei veiklai vykdyti (A. Pupalė).
23. Dėl Kauno rajono savivaldybės tarybos 2009 m. birželio 25 d. sprendimo
Nr. TS-270 „Dėl prekybos ir paslaugų teikimo vietų Kauno rajono savivaldybės teritorijoje tvirtinimo“ pakeitimo (A. Pupalė).
24. Dėl nuomos mokesčio (A. Pupalė).
25. Dėl pritarimo Kauno regiono plėtros tarybos nuostatų pakeitimui (E. Brinkman).
26. Dėl pritarimo Kauno miesto savivaldybės ir Kauno rajono savivaldybės sutarčiai dėl mirusiųjų laidojimo Ledos ir Vainatrakio kapinėse (E. Brinkman).
27. Dėl Kauno rajono savivaldybės tarybos 2020 m. vasario 27 d. sprendimo
Nr. TS-67 „Dėl UAB „Kauno vandenys“ 2020–2022 m. veiklos ir plėtros plano (Kauno rajonas) patvirtinimo“ pakeitimo (J. Rakauskaitė, R. P. Šulskus).
28. Dėl UAB Komunalinių paslaugų centro teikiamų teritorijų ir gatvių priežiūros bei tvarkymo paslaugų kainų nustatymo (J. Rakauskaitė, A. Markevičius).
29. Dėl Kauno rajono savivaldybės tarybos 2021 m. lapkričio 25 d. sprendimo
Nr. TS-421 „Dėl Kauno rajono savivaldybės želdynų ir želdinių apsaugos taisyklių patvirtinimo“ pakeitimo (J. Rakauskaitė).
30. Dėl Kauno rajono savivaldybės tarybos 2019 m. birželio 27 d. sprendimo
Nr. TS-229 „Dėl Kauno rajono savivaldybės viešųjų asmens sveikatos priežiūros įstaigų stebėtojų tarybų sudarymo“ pakeitimo (D. Kryžanauskas).
31. Dėl Kauno rajono savivaldybės tarybos 2019 m. birželio 27 d. sprendimo
Nr. TS-230 „Dėl savivaldybės narkotikų, alkoholio ir tabako vartojimo kontrolės komisijos sudarymo“ pakeitimo (D. Kryžanauskas).
32. Dėl Kauno rajono savivaldybės tarybos 2019 m. rugsėjo 26 d. sprendimo
Nr. TS-340 „Dėl Kauno rajono savivaldybės bendruomenės sveikatos tarybos sudarymo“ pakeitimo (D. Kryžanauskas).
33. Dėl Kauno rajono savivaldybės bendruomenės sveikatos tarybos veiklos ir savivaldybės visuomenės sveikatos rėmimo specialiosios programos lėšų panaudojimo 2021 m. ataskaitų patvirtinimo ( D. Kryžanauskas).
34. Dėl viešosios įstaigos Pakaunės pirminės sveikatos priežiūros centro valdymo struktūros ir pareigybių sąrašo patvirtinimo (D. Kryžanauskas).
35. Dėl žemės sklypų, esančių Kauno r. sav., Vilkijos sen., Vilkijos m.,  pripažinimo būtinais visuomenės poreikiams (M. Kruopis).
36. Dėl Kauno rajono savivaldybės tarybos 2007-06-21 sprendimo Nr. TS-113
„Dėl sklypų pripažinimo būtinais visuomenės poreikiams, jų įtraukimo į neprivatizuotinų sklypų sąrašą ir Kauno rajono savivaldybės tarybos 2007-01-31 sprendimo Nr. TS-18 1 punkto pakeitimo“ pakeitimo (M. Kruopis).
37. Dėl žemės sklypų, esančių Kauno r. sav. Akademijos sen. Akademijos mstl., Alšėnų sen. Pažėrų k., Babtų sen. Babtų mstl., Domeikavos sen. Domeikavos k., Karmėlavos sen. Karmėlavos II k., Lapių sen. Didžiųjų Lapių k., pripažinimo būtinais visuomenės poreikiams ir jų įtraukimo į neprivatizuotinų žemės sklypų sąrašą (M. Kruopis).
38. Dėl gatvėvardžių suteikimo Alšėnų, Babtų, Domeikavos, Raudondvario, Ringaudų ir Užliedžių seniūnijose (M. Kruopis).
39. Dėl gatvėvardžių Ringaudų ir Zapyškio seniūnijose panaikinimo (M. Kruopis).
40. Dėl gatvių geografinių charakteristikų Alšėnų, Domeikavos, Garliavos, Ringaudų, Samylų, Užliedžių ir Zapyškio seniūnijose (M. Kruopis).
41. Dėl gatvių Batniavos ir Samylų seniūnijose priskyrimo kitoms gyvenamosioms vietovėms (M. Kruopis).
42. Dėl pritarimo bendradarbiavimo sutarčiai įgyvendinant projektą „Valstybinės reikšmės krašto kelyje Nr. 140 Kaunas–Zapyškis–Šakiai esančio autobuso laukimo paviljono (apytiksliai ties 18,32 km) kapitalinis remontas“ (G. Kaminskienė).
43. Dėl Kauno rajono savivaldybės vietinės reikšmės kelių ir gatvių projektavimo, tiesimo, taisymo (remonto), priežiūros ir saugaus eismo sąlygų užtikrinimo objektų
2022–2024 m. prioritetinės eilės ir 2022 m. objektų sąrašo patvirtinimo (G. Kaminskienė).
44. Dėl papildomos lengvatos taikymo Kauno rajono viešajame transporte
(G. Kaminskienė).
45. Dėl Kauno rajono savivaldybės tarybos 2019 m. gegužės 30 d. sprendimo
Nr. TS-203 ,,Dėl Kauno rajono savivaldybės pavadinimų sumanymo ir atminimo įamžinimo Kauno rajone komisijos sudarymo“ pakeitimo (E. Brinkman).
46. Dėl humanitarinės pagalbos teikimo Kauno rajono savivaldybėje (E. Brinkman).

47.Dėl sutikimo perimti valstybės turtą Kauno rajono savivaldybės nuosavybėn ir jo perdavimo Kauno rajono savivaldybės administracijai valdyti, naudoti ir disponuoti juo patikėjimo teise (A. Pupalė).

48. Dėl Savivaldybės būsto pardavimo (A. Pupalė).

49. Dėl Savivaldybės būsto pardavimo (A. Pupalė).

Posėdžio pirmininkas informavo Tarybos narius apie balsavimą dėl nusišalinimo.

V. Makūnas priminė Savivaldybės tarybos veiklos reglamento 55 punktą, kuriame nustatyta: „Posėdyje dėl Savivaldybės tarybos nario nusišalinimo priėmimo (nepriėmimo) balsuojama. Savivaldybės taryba motyvuotu sprendimu, vadovaudamasi Vyriausiosios tarnybinės etikos komisijos patvirtintais kriterijais, pareikšto nusišalinimo gali nepriimti ir įpareigoti Savivaldybės tarybos narį dalyvauti toliau svarstant šį klausimą“. Kiekvienas nusišalinimo priėmimo (nepriėmimo) atvejis turi būti svarstomas individualiai (atskirai), įvertinant visas aplinkybes, galinčias lemti interesų konfliktą.

**1. SVARSTYTA. Pritarimas Kauno rajono savivaldybės kontrolės ir audito tarnybos 2021 metų veiklos ataskaitai.**

Pranešėja R. Zieniuvienė pristatė ataskaitą.

R. Žukauskienė paklausė, kokia Kontrolierės nuomonė apie tai, kad Savivaldybės pastato rekonstrukcijos projektas nebuvo įtrauktas į Savivaldybės strateginį planą, kokios priežastys.

R. Zieniuvienė atsakė, kad pastato rekonstrukcija etapais vyko 7 metus, nuolat ieškant finansavimo šaltinių. Teigė, kad pastato renovacija nebuvo prioritetinė sritis, todėl taip buvo planuotos lėšos.

D. Jankauskas teigė, kad sprendimo projektui pritarė Biudžeto ir finansų komitetas. Kontrolės ir audito tarnyba 2021 m. atliko daug darbų. Svarbu, kad įstaiga gali dirbti nepriklausoma, be įtakos iš šalies. Kontrolės komitetas kiekvieną ketvirtį išklauso Kontrolierės ataskaitą apie nuveiktus darbus, kartu ieško sprendimų problemoms spręsti. Tikisi, kad šiemet bus pareikšta besąlyginė nuomonė dėl 2021 m. konsoliduotų finansinių ataskaitų rinkinio. Kontrolės ir audito tarnyba, atlikusi patikrinimus ir nustačiusi pažeidimus, pateikia rekomendacijas, kurios leidžia taisyti trūkumus ir klaidas. Kontrolės komitetas vienbalsiai pritarė Kauno rajono savivaldybės kontrolės ir audito tarnybos 2021 metų veiklos ataskaitai.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-99.

**2. SVARSTYTA. Pritarimas Kauno rajono savivaldybės švietimo įstaigų dalyvavimui tarptautiniuose projektuose.**

Pranešėjas J. Petkevičius pristatė sprendimo projektą.

Sprendimo projektui pritarė Biudžeto ir finansų, Kultūros, švietimo ir sporto komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-100.

**3. SVARSTYTA.** **Kauno rajono savivaldybės tarybos 2021 m. vasario 25 d. sprendimo Nr. TS-55 „Dėl Kauno rajono savivaldybės bendrojo ugdymo mokyklų tinklo pertvarkos 2021–2025 m. bendrojo plano patvirtinimo“ pakeitimas.**

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

V. Rimas teigė, kad nepritaria mokyklų naikinimui. Paklausė, kiek mokyklų ir kada bus uždaryta Kauno rajono savivaldybėje.

J. Petkevičius atsakė, kad mokyklos bus stebimos ir per dvejus metus nė viena mokykla nebus uždaryta.

V. Makūnas teigė, kad pritaria sprendimo projektui ir pasisako prieš skubų mokyklų uždarymą. Tai labai jautrus klausimas. Aptarė situaciją labiausiai nuo Kauno nutolusiose Kauno rajono savivaldybės Piliuonos, Čekiškės ir Vandžiogalos mokyklose. Visi mokyklų tinklo klausimai bus sprendžiami kartu su bendruomenėmis ir kitais partneriais. Pritarė sprendimo projektui.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-101.

**4. SVARSTYTA. Kauno r.** **Garliavos Adomo Mitkaus pagrindinės mokyklos vidaus struktūros pertvarkymas.**

Pranešimą apie nusišalinimą nuo sprendimo svarstymo ir priėmimo pateikė Tarybos narys J. Mykolaitis.

Bendru sutarimu nepritarta nusišalinimui.

Pranešimą apie nusišalinimą nuo sprendimo svarstymo ir priėmimo pateikė Tarybos narė R. Žukauskienė.

Bendru sutarimu nepritarta nusišalinimui.

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

V. Rimas paklausė, ar atliekant mokyklos pertvarkymą padidės mokytojų atlyginimai.

J. Petkevičius atsakė, kad pertvarkant mokyklą mokytojų atlyginimai nesikeis. Paaiškino, iš ko susideda mokytojo atlyginimas ir kiek vidutiniškai uždirba mokytojas.

M. Vinciūnienė paklausė, ar bus pedagogų, kuriuos reikės atleisti iš darbo.

J. Petkevičius atsakė, kad pradinių klasių mokytojai bus perkeliami į Mastaičių mokyklą-daugiafunkcį centrą. Visi mokytojai bus įdarbinti.

V. Makūnas teigė, kad šis klausimas svarstytas jau ne kartą. Pastačius naują mokyklą pagerės mokinių ir mokytojų darbo sąlygos.

I. Marcinkevičienė teigė, kad mokytojų atlyginimai gali didėti dėl kintamosios dalies. Savivaldybė skiria dėmesį mokytojams, kurie netenka darbo dėl mokyklų reorganizacijos. Jiems yra siūlomi įvairūs darbo kitose mokyklose variantai. Pasidžiaugė naujos mokyklos atsiradimu Mastaičiuose.

V. Makūnas teigė, kad puikus Garliavos Adomo Mitkaus pagrindinėsmokyklos kolektyvas ir sumani direktorė išspręs problemas dėl mokytojų darbo krūvių.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 1; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-102.

**5. SVARSTYTA. Sutikimas reorganizuoti Kauno r. Batniavos mokyklą-daugiafunkcį centrą.**

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

V. Rimas paklausė, kokia veikla vyks Batniavos mokykloje-daugiafunkciame centre.

J. Petkevičius atsakė, kad mokykloje bus vykdomas ikimokyklinis ir pradinis ugdymas.

V. Makūnas teigė, kad pastate veikia biblioteka, sporto centras. Paprašė patikinti, kad centre liks vadovas, kuris koordinuos visą veiklą.

J. Petkevičius atsakė, kad vadovas tikrai liks.

R. Lukoševičienė pastebėjo, kad jungtinės klasės Batniavos mokykloje-daugiafunkciame centre nėra gerai.

J. Petkevičius atsakė, kad atkreips dėmesį į pastabą.

I. Marcinkevičienė teigė, kad dėl jungtinių klasių mokyklose yra naujų teisės aktų. Šis klausimas bus sprendžiamas.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-103.

**6. SVARSTYTA. Kauno r. Mastaičių mokyklos-daugiafunkcio centro steigimas.**

Pranešimą apie nusišalinimą nuo sprendimo svarstymo ir priėmimo pateikė Tarybos narys J. Mykolaitis.

Bendru sutarimu pritarta nusišalinimui.

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto, Biudžeto ir finansų komitetai.

R. Lukoševičienė paklausė, ar bus skelbiamas mokyklos direktoriaus konkursas, ar į Mastaičių mokyklą-daugiafunkcį centrą bus perkeltas inventorius išGarliavos Adomo Mitkaus pagrindinės mokyklos.

J. Petkevičius atsakė, kad į Mastaičių mokyklą-daugiafunkcį centrą bus perkeltos ikimokyklinio ugdymo grupės. Baldai bus panaudoti kitų Garliavos krašto ugdymo įstaigų baldams atnaujinti, nes Mastaičių mokykloje-daugiafunkciame centre baldai bus nauji. Įstaigos vadovas bus paskirtas po konkurso.

R. Lukoševičienė priminė vasario mėnesio Tarybos posėdyje pareikštą nuomonę dėl Mastaičių mokyklos-daugiafunkcio centro vadovo.

I. Marcinkevičienė teigė, kad vadovo konkursą skelbia mokykla.

V. Makūnas teigė, kad yra sunku keliems mėnesiams rasti laikiną vadovą.
Iki konkurso Adomo Mitkaus pagrindinės mokyklos direktorė V. Urbelienė pajėgs laikinai vadovauti įsteigtai Mastaičių mokyklai-daugiafunkciam centrui.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 1; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-104.

**7. SVARSTYTA. Kauno rajono savivaldybės tarybos 2021 m. rugsėjo 23 d. sprendimo Nr. TS-352 „Dėl Kauno rajono pradinių mokyklų, mokyklų-darželių, darželių, mokyklų-daugiafunkcių centrų, progimnazijos, gimnazijų, pagrindinių, meno ir sporto mokyklų didžiausio leistino pareigybių skaičiaus nustatymo ir pritarimo VšĮ Vytauto Didžiojo universiteto Ugnės Karvelis gimnazijos didžiausiam leistinam pareigybių skaičiui“ pakeitimas.**

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 1; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-105.

**8. SVARSTYTA. Kauno rajono savivaldybės tarybos 2018 m. rugsėjo 27 d. sprendimo Nr. TS-265 „Dėl Kauno rajono savivaldybės neformaliojo vaikų švietimo lėšų skyrimo ir panaudojimo tvarkos aprašo patvirtinimo“ pripažinimas netekusiu galios.**

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-106.

**9. SVARSTYTA. Pritarimas Kauno rajono savivaldybės biudžetinių socialinių paslaugų įstaigų 2021 m. veiklos ataskaitoms.**

Pranešėja M. Venslovienė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

R. Žukauskienė paklausė apie etatus ir darbuotojų kaitą Socialinių paslaugų centre.

L. Čapienė paaiškino priežastis, kodėl vyksta darbuotojų kaita, ypač socialinių darbuotojų padėjėjų. Dalis darbuotojų dirba ne vienu etatu, keičiasi situacija pasibaigus projektams.

V. Makūnas teigė, kad socialinį darbą, kuris labai atsakingas, gali dirbti ne visi.

S. Davainis padėkojo už sunkų socialinių įstaigų vadovų darbą.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-107.

**10. SVARSTYTA. Kauno rajono savivaldybės tarybos 2019 m. gegužės 30 d. sprendimo Nr. TS-169 „Dėl Kauno rajono savivaldybės socialinės paramos komisijos sudarymo“ pakeitimas.**

Pranešėja M. Venslovienė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-108.

**11. SVARSTYTA.** **Kauno rajono savivaldybės tarybos 2022 m. sausio 27 d. sprendimo Nr. TS-40 „Dėl Kauno rajono savivaldybės nevyriausybinių organizacijų, veikiančių socialinėje srityje, finansavimo tvarkos aprašo patvirtinimo“ pakeitimas.**

Pranešėja M. Venslovienė pristatė sprendimo projektą su pakeitimais.

Sprendimo projektui su pakeitimais pritarė Socialinių reikalų ir sveikatos, Biudžeto ir finansų komitetai.

Klausimų ir diskusijų nebuvo.

Pirmininkas sprendimo projektą su pakeitimais pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su pakeitimais.

Sprendimo Nr. TS-109.

**12. SVARSTYTA. Kauno rajono savivaldybės tarybos 2019 m. gruodžio 19 d. sprendimo Nr. TS-422 „Dėl Kauno rajono savivaldybės piniginės socialinės paramos įstatymų nenumatytais atvejais skyrimo tvarkos aprašo patvirtinimo“ pakeitimas.**

Pranešėja M. Venslovienė pristatė sprendimo projektą su pakeitimais.

Sprendimo projektui su pakeitimais pritarė Socialinių reikalų ir sveikatos, Biudžeto ir finansų komitetai.

Klausimų ir diskusijų nebuvo.

Pirmininkas sprendimo projektą su pakeitimais pateikė balsuoti.

Balsavo už – 26; prieš – 0; susilaikė – 0; nebalsavo – 0. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su pakeitimais.

Sprendimo Nr. TS-110.

**13. SVARSTYTA. Pritarimas projektui „Viešosios erdvės bei infrastruktūros įrengimas Giraitės kaime“ ir jo bendro finansavimo užtikrinimas.**

Pranešėjas A. Pupalė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

V. Boreikienė teigė, kad reikia kuo daugiau seniūnijų pritraukti dalyvauti projektuose viešosioms erdvėms tvarkyti.

Pirmininkas sprendimo projektą pateikė balsuoti.

Balsavo už – 26; prieš – 0; susilaikė – 0; nebalsavo – 0. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-111.

**14. SVARSTYTA.** **Pritarimas projektui „Viešosios erdvės bei infrastruktūros įrengimas Ramučių kaime“ ir jo bendro finansavimo užtikrinimas.**

Pranešėjas A. Pupalė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-112.

**15. SVARSTYTA. Valstybės turto perėmimas Kauno rajono savivaldybės nuosavybėn ir jo perdavimas valdyti, naudoti ir disponuoti juo patikėjimo teise.**

Pranešėjas A. Pupalė pristatė sprendimo projektą.

Sprendimo projektui pritarė Kultūros, švietimo ir sporto komitetas.

V. Rimas paklausė, ar tai nauji kompiuteriai.

A. Pupalė atsakė, kad tai nauji pagal projektą įsigyti kompiuteriai.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-113.

**16. SVARSTYTA.** **Sutikimas perimti Prienų rajono savivaldybei nuosavybės teise priklausantį turtą Kauno rajono savivaldybės nuosavybėn ir jo perdavimas Kauno rajono savivaldybės administracijai valdyti, naudoti ir disponuoti juo patikėjimo teise.**

Pranešėjas A. Pupalė pristatė sprendimo projektą su 1 punkto pataisymu.

Sprendimo projektui su 1 punkto pataisymu pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą su 1 punkto pataisymu pateikė balsuoti.

Balsavo už – 26; prieš – 0; susilaikė – 0; nebalsavo – 0. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su 1 punkto pataisymu.

Sprendimo Nr. TS-114.

**17. SVARSTYTA.** **Kauno rajono savivaldybės tarybos 2022 m. sausio 27 d. sprendimo Nr. TS-13 ,,Dėl Kauno rajono savivaldybės turto pripažinimo nereikalingu arba netinkamu (negalimu) naudoti, jo nurašymo komisijos sudarymo“ pakeitimas.**

Pranešėjas A. Pupalė pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-115.

**18. SVARSTYTA. Kauno rajono savivaldybės tarybos 2022 m. sausio 27 d. sprendimo Nr. TS-14 „Dėl Kauno rajono savivaldybės būsto fondo ir socialinio būsto, kaip savivaldybės būsto fondo dalies, sąrašų patvirtinimo“ pakeitimas.**

Pranešėjas A. Pupalė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-116.

**19. SVARSTYTA. Savivaldybės būsto pardavimas.**

Pranešėjas A. Pupalė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

J. Truncienė paklausė, ar galima parduoti būstą, jei jame apsigyventa 2015 m.

A. Pupalė atsakė, kad pasikeitė pagrindinis nuomininkas, kuris perka būstą. Savivaldybės būstuose gyvena kelios kartos.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-117.

**20. SVARSTYTA. Savivaldybės būsto pardavimas.**

Pranešėjas A. Pupalė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

J. Truncienė paklausė, ar gali būti statybos metai 1940-ieji.

A. Pupalė atsakė, kad tokie metai nurodyti Registrų centro pažymoje.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 3. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-118.

**21. SVARSTYTA. Savivaldybės patikėjimo teise valdomo valstybės turto pripažinimas netinkamu naudoti ir jo nurašymas.**

Pranešėjas A. Pupalė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 3. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-119.

**22. SVARSTYTA. Savivaldybės patikėjimo teise valdomo valstybės turto pripažinimas netinkamu naudoti ir perdavimas edukacinei veiklai vykdyti.**

Pranešėjas A. Pupalė pristatė sprendimo projektą.

Sprendimo projektui pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 3. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-120.

**23. SVARSTYTA. Kauno rajono savivaldybės tarybos 2009 m. birželio 25 d. sprendimo Nr. TS-270 „Dėl prekybos ir paslaugų teikimo vietų Kauno rajono savivaldybės teritorijoje tvirtinimo“ pakeitimas.**

Pranešėjas A. Pupalė pristatė sprendimo projektą.

Sprendimo projektui pritarė Ūkio ir darnios plėtros komitetas.

V. Rimas priminė, kad verslininkams nebuvo leista prekiauti prie IKI parduotuvės Vilkijoje. Jie nepatenkinti prekybos vieta turguje. Prašė leisti prekiauti prie IKI parduotuvės, kol prasidės kelio tvarkymo darbai.

J. Gurskas prieštaravo V. Rimo pastaboms dėl prekybos turguje, ten vietos yra daug. Turguje uždrausta prekiauti tik maisto produktais.

G. Kaminskienė teigė, kad kelio tvarkymo darbai Vilkijoje prasidės dar šiemet.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 1; nebalsavo – 2 . Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-121.

**24. SVARSTYTA. Nuomos mokestis.**

Pranešėjas A. Pupalė pristatė sprendimo projektą su pakeitimu.

Sprendimo projektui su pakeitimu pritarė Biudžeto ir finansų komitetas.

Klausimų ir diskusijų nebuvo.

Pirmininkas sprendimo projektą su pakeitimu pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su pakeitimu.

Sprendimo Nr. TS-122.

Pietų pertrauka – 12–12.30 val.

Po pietų posėdyje dalyvavo 25 Tarybos nariai.

**25. SVARSTYTA. Pritarimas Kauno regiono plėtros tarybos nuostatų pakeitimui.**

Pranešėja E. Brinkman pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 2. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-123.

**26. SVARSTYTA. Pritarimas Kauno miesto savivaldybės ir Kauno rajono savivaldybės sutarčiai dėl mirusiųjų laidojimo Ledos ir Vainatrakio kapinėse.**

Pranešėja E. Binkman pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 2. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-124.

**27. SVARSTYTA. Kauno rajono savivaldybės tarybos 2020 m. vasario 27 d. sprendimo Nr. TS-67 „Dėl UAB „Kauno vandenys“ 2020–2022 m. veiklos ir plėtros plano (Kauno rajonas) patvirtinimo“ pakeitimas.**

Pranešėja J. Rakauskaitė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

J. Truncienė paklausė apie 4 Valančiaus gatvės namus Garliavoje, kada jie bus prijungti prie nuotekų tinklų.

R. Šulskus atsakė, kad, atliekant darbus Garliavoje, Teleičių ir Radikių kaimuose,
3 mln. Eur didinamos investicijos. Prie nuotekų bus prijungti 324 būstai, tarp kurių yra ir Valančiaus gatvės namai.

R. Lukoševičienė paklausė apie Naugardiškių kaimą.

R. Šulskus atsakė, kad jei teritorija patenka į aglomeracijos ribas, darbai bus atlikti.

J. Rakauskaitė teigė, kad po Tarybos posėdžio atsakys R. Lukoševičienei dėl Naugardiškių kaimo.

V. Rimas teigė, kad laukia karšta vasara. Paklausė apie vandens kokybę.

R. Šulskus atsakė, kad dedamos visos pastangos vandens kokybei gerinti. Prie to prisidės ir Kleboniškio vandens gerinimo įrenginiai.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 0. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-125.

**28. SVARSTYTA. UAB Komunalinių paslaugų centro teikiamų teritorijų ir gatvių priežiūros bei tvarkymo paslaugų kainų nustatymas.**

Pranešėja J. Rakauskaitė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

J. Truncienė paklausė apie gatvių šlavimo paslaugą be sąšlavų išvežimo.

A. Markevičius atsakė, kaip bus atliekama ši paslauga, kur bus dedamos sąšlavos.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 1. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-126.

**29. SVARSTYTA. Kauno rajono savivaldybės tarybos 2021 m. lapkričio 25 d. sprendimo Nr. TS-421 „Dėl Kauno rajono savivaldybės želdynų ir želdinių apsaugos taisyklių patvirtinimo“ pakeitimas.**

Pranešėja J. Rakauskaitė pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 0. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-127.

**30. SVARSTYTA. Kauno rajono savivaldybės tarybos 2019 m. birželio 27 d. sprendimo Nr. TS-229 „Dėl Kauno rajono savivaldybės viešųjų asmens sveikatos priežiūros įstaigų stebėtojų tarybų sudarymo“ pakeitimas.**

Pranešėjas D. Kryžanauskas pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 1. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-128.

**31. SVARSTYTA. Kauno rajono savivaldybės tarybos 2019 m. birželio 27 d. sprendimo Nr. TS-230 „Dėl savivaldybės narkotikų, alkoholio ir tabako vartojimo kontrolės komisijos sudarymo“ pakeitimas.**

Pranešėjas D. Kryžanauskas pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 1. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-129.

**32. SVARSTYTA. Kauno rajono savivaldybės tarybos 2019 m. rugsėjo 26 d. sprendimo Nr. TS-340 „Dėl Kauno rajono savivaldybės bendruomenės sveikatos tarybos sudarymo“ pakeitimas.**

 Pranešėjas D. Kryžanauskas pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 0. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-130.

**33. SVARSTYTA. Kauno rajono savivaldybės bendruomenės sveikatos tarybos veiklos ir savivaldybės visuomenės sveikatos rėmimo specialiosios programos lėšų panaudojimo 2021 m. ataskaitų patvirtinimas.**

Pranešėjas D. Kryžanauskas pristatė sprendimo projektą.

Sprendimo projektui pritarė Biudžeto ir finansų, Socialinių reikalų ir sveikatos komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 1. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-131.

**34. SVARSTYTA. Viešosios įstaigos Pakaunės pirminės sveikatos priežiūros centro valdymo struktūros ir pareigybių sąrašo patvirtinimas.**

Pranešėjas D. Kryžanauskas pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 1. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-132.

**35. SVARSTYTA. Žemės sklypų, esančių Kauno r. sav., Vilkijos sen.,
Vilkijos m.,  pripažinimas būtinais visuomenės poreikiams.**

Pranešėjas M. Kruopis pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 0. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-133.

**36. SVARSTYTA. Kauno rajono savivaldybės tarybos 2007-06-21 sprendimo
Nr. TS-113 „Dėl sklypų pripažinimo būtinais visuomenės poreikiams, jų įtraukimo į neprivatizuotinų sklypų sąrašą ir Kauno rajono savivaldybės tarybos 2007-01-31 sprendimo Nr. TS-18 1 punkto pakeitimo“ pakeitimas.**

Pranešėjas M. Kruopis pristatė sprendimo projektą.

Sprendimo projektui pritarė Ūkio ir darnios plėtros komitetas.

V. Boreikienė patikino, kad priimant tokio pobūdžio Tarybos sprendimus reikia domėtis, koks bus tolesnis rezultatas, ar nebus pažeistas visuomenės interesas. Komitete vyko plati diskusija. Abejonės išsklaidytos, gyventojai tvarko šį žemės sklypą, besiribojantį su jų nuosavybės teise turimu žemės sklypu.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 0. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-134.

**37. SVARSTYTA. Žemės sklypų, esančių Kauno r. sav. Akademijos sen. Akademijos mstl., Alšėnų sen. Pažėrų k., Babtų sen. Babtų mstl., Domeikavos sen. Domeikavos k., Karmėlavos sen. Karmėlavos II k., Lapių sen. Didžiųjų Lapių k., pripažinimas būtinais visuomenės poreikiams ir jų įtraukimas į neprivatizuotinų žemės sklypų sąrašą.**

Pranešėjas M. Kruopis pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 0. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-135.

**38. SVARSTYTA. Gatvėvardžių suteikimas Alšėnų, Babtų, Domeikavos, Raudondvario, Ringaudų ir Užliedžių seniūnijose.**

Pranešėjas M. Kruopis pristatė sprendimo projektą su pakeitimu, išbraukiant 1 punktą ir tikslinant sprendimo projekto pavadinimą.

Sprendimo projektui pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą su pakeitimu pateikė balsuoti.

Balsavo už – 25; prieš – 0; susilaikė – 0; nebalsavo – 0. Posėdyje dalyvavo 25 Tarybos nariai.

NUSPRĘSTA. Pritarti sprendimo projektui su pakeitimu.

Sprendimo Nr. TS-136.

13.18 val. iš posėdžio išvyko Savivaldybės meras V. Makūnas.

Posėdžiui pirmininkauti pradėjo P. Visockas, Savivaldybės mero pavaduotojas.

Posėdyje dalyvavo 24 Tarybos nariai.

**39. SVARSTYTA. Gatvėvardžių Ringaudų ir Zapyškio seniūnijose panaikinimas.**

Pranešėjas M. Kruopis pristatė sprendimo projektą.

Sprendimo projektui pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 1. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-137.

**40. SVARSTYTA. Gatvių geografinės charakteristikos Alšėnų, Garliavos, Ringaudų, Samylų, Užliedžių ir Zapyškio seniūnijose.**

Pranešėjas M. Kruopis pristatė sprendimo projektą ir pasiūlė išbraukti 1.1 papunktį ir 3 punktą ir pakeisti sprendimo pavadinimą.

Sprendimo projektui pritarė Ūkio ir darnios plėtros komitetas.

R. Žukauskienė paklausė apie J. Šimkaus gatvės koordinates, kodėl jos dubliuojasi.

A. Nesteckis teigė, kad 1.1 papunktis ir 3 punktas pasiūlyti išbraukti iš sprendimo projekto. Klausimas dėl J. Šimkaus gatvės bus sprendžiamas atskirai. Atkreipė dėmesį į panašų atvejį Babtų seniūnijos Panevėžiuko kaime.

M. Kruopis teigė, kad gatvių, einančių per dvi seniūnijas, geografinės charakteristiko**s** turi būti nurodytos kiekviename kaime.

R. Žukauskienė paklausė, ar keisis J. Šimkaus gatvės pavadinimas.

M. Kruopis atsakė, kad nekeičiant pavadinimo įrašomas tik visas vardas – „Jono Šimkaus g.“.

Pirmininkas sprendimo projektą su pakeitimais pateikė balsuoti.

Balsavo už – 24; prieš – 0; susilaikė – 0; nebalsavo – 0. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui su pakeitimais.

Sprendimo Nr. TS-138.

**41. SVARSTYTA. Gatvių Batniavos ir Samylų seniūnijose priskyrimas kitoms gyvenamosioms vietovėms.**

Pranešėjas M. Kruopis pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 20; prieš – 0; susilaikė – 0; nebalsavo – 4. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-139.

**42. SVARSTYTA. Pritarimas bendradarbiavimo sutarčiai įgyvendinant projektą „Valstybinės reikšmės krašto kelyje Nr. 140 Kaunas–Zapyškis–Šakiai esančio autobuso laukimo paviljono (apytiksliai ties 18,32 km) kapitalinis remontas“.**

Pranešėja G. Kaminskienė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 1. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-140.

**43. SVARSTYTA. Kauno rajono savivaldybės vietinės reikšmės kelių ir gatvių projektavimo, tiesimo, taisymo (remonto), priežiūros ir saugaus eismo sąlygų užtikrinimo objektų 2022–2024 m. prioritetinės eilės ir 2022 m. objektų sąrašo patvirtinimas.**

Pranešėja G. Kaminskienė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

V. Rimas paklausė dėl Ringaudų sen. gatvėms skirtų lėšų. Nesuprato, kodėl į svarbių objektų sąrašą įtraukta šalutinė Žalgirio gatvė, kuriai dar nereikia remonto. Nurodė gatves Ringauduose, kurias būtina remontuoti.

G. Kaminskienė atsakė, kad vasario mėnesio Tarybos posėdyje nustatyta tvarka, kada gatvė gali būti pripažįstama svarbiu objektu ir įtraukiama į sąrašą. Žalgirio g. atitinka kriterijus ir surinko apie 100 balų. Pateikė argumentus, kodėl šią gatvę reikia tvarkyti.

V. Rimas klausimą, kodėl Žalgirio g. įtraukta į svarbių gatvių sąrašą, pakartojo dar kartą.

G. Kaminskienė atsakė, kad ši gatvė surinko 100 balų. Seniūnija, seniūnaičiai ir Administracija mano, kad šią gatvę reikia tvarkyti.

P. Visockas teigė, kad seniūnaičiai ir Kelių priežiūros ir plėtros programos lėšų paskirstymo komisija įvertino ir įtraukė šią gatvę į svarbių objektų sąrašą. Prašė neabejoti jų kompetencija ir pasitikėti.

R. Lukoševičienė paklausė apie J. Lukšos gatvę Mastaičiuose, kuria vaikai vaikščios į naujai pastatytą į Mastaičių mokyklą-daugiafunkcį centrą.

G. Kaminskienė atsakė, kad kreipėsi į Lietuvos automobilių kelių direkciją dėl šaligatvio įrengimo, bendradarbiaujant su Savivaldybe. Atsakymo dar nesulaukė. Gavus atsakymą, informuos Tarybos narius.

P. Visockas teigė, kad šis procesas nėra greitas.

J. Truncienė paklausė apie Pilėnų g. rekonstrukciją Akademijos mstl.

G. Kaminskienė atsakė, kad projektas parengtas, ši gatvė įtraukta į svarbių objektų sąrašą.

J. Truncienė paklausė apie Eglių gatvę Užliedžiuose.

G. Kaminskienė atsakė, kad 2022 m. bus baigtas gatvės asfaltavimas. Informavo apie darbus Kaštonų gatvėje.

D. Jankauskas paklausė apie Vandžiogalos gatvę Domeikavoje. Kauno miestas jau pradėjo matavimo darbus, kokie darbai šioje gatvėje numatomi Kauno rajono savivaldybės teritorijoje

G. Kaminskienė atsakė, kad bendrauja su Kauno miesto savivaldybe. Kelių direkcija neinformavo apie numatomus darbus Kauno rajono savivaldybės teritorijoje.

A. Nesteckis teigė, kad Vandžiogalos gatvės klausimas labai svarbus. Ne kartą bendravo su Lietuvos automobilių kelių direkcija ir Kauno miesto savivaldybe dėl šios gatvės. Kauno miesto savivaldybė turėjo parengtą projektą, bet buvo priimtas bendras abiejų savivaldybių sprendimas dėl šviesoforų pastatymo Kauno miesto ir rajono savivaldybių teritorijose Vandžiogalos gatvėje. Teigė, kad visų problemų išspręsti šiame kelyje nepavyks. Diskusija vyksta dėl dar vieno išvažiavimo įrengimo, kitų pasiūlymų.

Paaiškino svarbių Savivaldybės kelių ir gatvių prioritetų nustatymo kriterijus. Sprendimus dėl prioritetų nustatymo priima seniūnaičiai. Tvarkant šias gatves tik iš seniūnijoms skirtų lėšų darbai užsitęstų ilgai. Paaiškino, kodėl bus tvarkoma Žalgirio gatvė Ringauduose, kokia jos svarba.

V. Rimas teigė, kad ankstesniais metais svarbiems keliams tvarkyti buvo skirta apie 1 mln. Eur., šias metais –1,5 mln. Eur. Kitose savivaldybėse nėra sudarytų komisijų kelių tvarkymo lėšoms skirstyti. Dar kartą pakomentavo situaciją Ringauduose dėl Žalgirio gatvės. Nepasitiki komisija, kuri skirsto lėšas keliams tvarkyti.

P. Visockas teigė, kad Ringaudų gyventojams Žalgirio gatvė labai svarbi, jai reikalinga pėsčiųjų zona. Kvietė pritarti sprendimo projektui.

Pirmininkas sprendimo projektą pateikė balsuoti.

Balsavo už – 18; prieš – 1; susilaikė – 1; nebalsavo – 4. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-141.

Po balsavimo:

V. Rimas teigė, kad nėra prieš naujus šaligatvius, bet nesutinka, kad būtų tvarkomos gatvės, esančios geresnės būklės nei kitos. Reikia gerbti visus gyventojus.

P. Visockas teigė, kad seniūnaičiai atkreips dėmesį į Tarybos nario pastebėjimus.

**44. SVARSTYTA. Papildomos lengvatos taikymas Kauno rajono viešajame transporte.**

Pranešėja G. Kaminskienė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 22; prieš – 0; susilaikė – 0; nebalsavo – 2. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-142.

**45. SVARSTYTA. Kauno rajono savivaldybės tarybos 2019 m. gegužės 30 d. sprendimo Nr. TS-203 ,,Dėl Kauno rajono savivaldybės pavadinimų sumanymo ir atminimo įamžinimo Kauno rajone komisijos sudarymo“ pakeitimas.**

Pranešėja E. Brinkman pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 21; prieš – 0; susilaikė – 0; nebalsavo – 3. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-143.

**46. SVARSTYTA. Humanitarinės pagalbos teikimas Kauno rajono savivaldybėje.**

Pranešėja E. Brinkman pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 21; prieš – 0; susilaikė – 0; nebalsavo – 3. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-144.

**47. SVARSTYTA. Sutikimas perimti valstybės turtą Kauno rajono savivaldybės nuosavybėn ir jo perdavimas Kauno rajono savivaldybės administracijai valdyti, naudoti ir disponuoti juo patikėjimo teise.**

Pranešėjas A. Pupalė pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 0. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-145.

**48. SVARSTYTA. Savivaldybės būsto pardavimas.**

Pranešėjas A. Pupalė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 22; prieš – 0; susilaikė – 0; nebalsavo – 2. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-146.

**49. SVARSTYTA. Savivaldybės būsto pardavimas.**

Pranešėjas A. Pupalė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 21; prieš – 0; susilaikė – 0; nebalsavo – 3. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-147.

Kitas Tarybos posėdis – balandžio 28 d.

Informacija:

1. Savivaldybės administracijos informacija apie paramą nuo karo nukentėjusiems Ukrainos žmonėms (pranešėja R. Grėbliauskienė).

Diskusijoje dalyvavo V. Rimas, R. Grėbliauskienė, P. Visockas, R. Lukoševičienė,
M. Vinciūnienė, I. Marcinkevičienė, J. Petkevičius, D. Jankauskas.

Posėdžio pirmininkai Valerijus Makūnas

 Paulius Visockas

Tarybos sekretorė Nijolė Linkuvienė

Posėdžio sekretorė Rūta Svečiulienė